ফিন এবার হাত মেলাতে চলেছে ব্ল্যাক প্যান্থারের সঙ্গে! ‘স্টার ওয়ার্স: দ্য ফোর্স অ্যাওয়েকেন্‌স’-খ্যাত জন বোয়েগা যোগ দিতে চলেছেন আগামী ‘ব্ল্যাক প্যান্থার’ ছবিতে। ‘মার্ভেল’এর প্রেসিডেন্ট কেভিন ফিজ সম্প্রতি টুইটারে ‘ফলো’ করতে শুরু করেছেন অভিনেতাকে। আর তার পরেই জন স্ন্যাপচ্যাটে একটা ছবি শেয়ার করে লেখেন ‘মিটিং’! মার্ভেলের সঙ্গে যে তাঁর কথাবার্তা এগোচ্ছে, তা বেশ স্পষ্ট। ‘ক্যাপ্টেন আমেরিকা: সিভিল ওয়ার’এ ব্ল্যাক প্যান্থারের চরিত্রের সঙ্গে সদ্য পরিচয় হয়েছে দর্শকের। চ্যাডউইক বোসম্যানের অভিনয়ও প্রশংসা কুড়িয়েছে। নতুন ‘ব্ল্যাক প্যান্থার’এর মুখ্য ভূমিকাতেও তিনি। তাঁর সঙ্গে এবার যোগ হল জনের নাম।